CELEX: 32013R0196
Language: hu
Date: 2013-03-07 00:00:00
Title: A Bizottság 196/2013/EU végrehajtási rendelete ( 2013. március 7. ) a 206/2010/EU rendelet II. mellékletében megadott, az egyes friss húsoknak az Európai Unióba való behozatalára engedéllyel rendelkező harmadik országok és ezek részeinek jegyzékének a Japánra vonatkozó új bejegyzés tekintetében történő módosításáról  EGT-vonatkozású szöveg

8.3.2013   
            
            
               HU
            
            
               Az Európai Unió Hivatalos Lapja
            
            
               L 65/13
            
         A BIZOTTSÁG 196/2013/EU VÉGREHAJTÁSI RENDELETE
   (2013. március 7.)
   a 206/2010/EU rendelet II. mellékletében megadott, az egyes friss húsoknak az Európai Unióba való behozatalára engedéllyel rendelkező harmadik országok és ezek részeinek jegyzékének a Japánra vonatkozó új bejegyzés tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állat-egészségügyi szabályok megállapításáról szóló, 2002. december 16-i 2002/99/EK tanácsi irányelvre (1) és különösen annak 8. cikke bevezető mondatára, 8. cikke (1) bekezdésének első albekezdésére és 8. cikke (4) bekezdésére,
   mivel:
   
               (1)
            
            
               Az egyes állatoknak és a friss húsnak az Európai Unióba való behozatalára engedéllyel rendelkező harmadik országok, e harmadik országok területei vagy területeinek részei jegyzékeinek, valamint az állat-egészségügyi bizonyítványra vonatkozó követelmények megállapításáról szóló, 2010. március 12-i 206/2010/EU bizottsági rendelet (2) megállapítja az élő állatok és az azokból vett friss hús behozatalára vonatkozó egészségügyi feltételeket. A 206/2010/EU rendelet szerint az emberi fogyasztásra szánt friss hús behozatala csak akkor megengedett, ha a hús a rendelet II. mellékletének 1. részében megadott jegyzékben szereplő harmadik ország területéről vagy annak valamely részéről származik, és megfelel a vonatkozó követelményeknek.
            
         
               (2)
            
            
               Japán kérelmet nyújtott be arra, hogy a friss marhahús Unióba történő behozatala tekintetében felkerüljön az említett jegyzékre, és a Bizottság által 2008-ban a marhahússal kapcsolatban végzett ellenőrzés megerősítette, hogy a követelmények teljesülnek. A jegyzékbe való felvétel azonban halasztásra került, mivel 2010-ben ragadós száj- és körömfájás tört ki Japánban.
            
         
               (3)
            
            
               Időközben Japán felszámolta területén a ragadós száj- és körömfájást, és az Állat-egészségügyi Világszervezettől megkapta e betegség tekintetében a „betegségmentesség védőoltás nélkül” státust.
            
         
               (4)
            
            
               Japán tehát megfelelő állat-egészségügyi garanciákat biztosított, ezért ismét benyújtotta arra vonatkozó kérelmét, hogy felkerüljön a friss marhahús Unióba való behozatalára engedéllyel rendelkező harmadik országok jegyzékére.
            
         
               (5)
            
            
               Indokolt tehát engedélyezni Japán számára, hogy friss marhahúst hozzon be az Unióba.
            
         
               (6)
            
            
               Ezért a 206/2010/EU rendelet II. mellékletének 1. részét ennek megfelelően módosítani kell.
            
         
               (7)
            
            
               Az e rendeletben előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 206/2010/EU rendelet II. mellékletének 1. része az Izlandra vonatkozó bejegyzést követően a következő, Japánra vonatkozó bejegyzéssel egészül ki:
   
      
                  A harmadik ország ISO-kódja és neve
               
               
                  A terület kódja
               
               
                  A harmadik ország, területe vagy része megnevezése
               
               
                  Állat-egészségügyi bizonyítvány
               
               
                  Egyedi feltételek
               
               
                  Zárónap (3)
                  
               
               
                  Nyitónap (4)
                  
               
            
                  Minta (minták)
               
               
                  KG
               
            
                  1
               
               
                  2
               
               
                  3
               
               
                  4
               
               
                  5
               
               
                  6
               
               
                  7
               
               
                  8
               
            
                  „JP – Japán
                  
               
               
                  
                     JP
                  
               
               
                  
                     Az egész ország
                  
               
               
                  
                     BOV
                  
               
               
                   
               
               
                   
               
               
                   
               
               
                  
                     2013. március 28.”
               
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2013. március 7-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 18., 2003.1.23., 11. o.
   
      (2)  HL L 73., 2010.3.20., 1. o.
   
      (3)  A 7. oszlopban jelzett napon vagy azt megelőzően levágott állatok húsa az említett naptól számított 90 napig hozható be az Unióba. A nyílt tengeren szállított szállítmányok a bizonyítvány kiállításától számított 40 napig behozhatók az Unióba, ha a 7. oszlopban jelzett időpontot megelőzően állították ki a bizonyítványt. (Megjegyzés: a dátum hiánya a 7. oszlopban azt jelenti, hogy nincs időbeli korlátozás)
   
      (4)  Kizárólag a 8. oszlopban jelzett napon vagy azt követően levágott állatok húsa hozható be az Unióba (a dátum hiánya a 8. oszlopban azt jelenti, hogy nincs időbeli korlátozás).